AlmaznayaGroza/cyrillic-language-classification huggingface dataset:
Готланд

Го́тланд (швед. Gotland, швед. Gotland ) - бузургтарин ҷазираи баҳри Балтика, ки ба Суэд тааллуқ дорад. Якҷоя бо ҷазираҳо музофоти Готландро ташкил медиҳад. Масоҳаташ 2994 км². Аҳолиаш 57,8 ҳазор нафар (2014). Сатҳаш пуштакӯҳи оҳаксангу регсангӣ, нуқтаи баландтаринаш (Лойста-хед) 83 м. Иқлимаш муътадили баҳрӣ. Боришоти солона зиёда аз 500 мм. 44 дарсади ҳудуди Готландро бешаҳои дарахтони сӯзанбаргу паҳнбарг фаро гирифтаанд. Кишти зироат (ҷавдор, бомус, лаблабуи қанд, зағир, картошка) ва гӯсфандпарварӣ тараққӣ кардааст. Саноати сементу хӯрокворӣ дорад. Сайёҳӣ ривоҷ ёфтааст. Шаҳр ва бандари асосиаш Висбю. Маҳалҳои аҳолинишинаш: Клинтехамн, Бургсвик, Форёсунд, Хемсе, Слите. Дар ҷазира беш аз 42 ҳазор осори атиқа ёфт шудаанд, ки қадимтарини онҳо ба асри санг тааллуқ доранд. Дар давраи викингҳо дар Готланд тиҷорат ривоҷ ёфта буд. Бозёфти 650 хазина, ки аз 140 ҳазор тангаҳои арабию аврупоӣ ва зеварот иборатанд, аз он шаҳодат медиҳад. Готландҳо ба забони қадимии гутнийӣ ҳарф мезадаанд. Дар асрҳои миёна мавқеи ҷойгиршавии ҷазира имконият медод, ки готландҳо савдои баҳри Балтикаро идора намоянд. Тоҷирони Готланд дар Новгород меҳмонхона доштанд ва соли 1161 бо герсоги Саксония Лев Генрих дар бораи усулҳои тиҷорат дар Готланд ва Голштиния шартнома бастанд. Соли 1288 дар Готланд байни тоҷирони Висбю, ки як қисмашон олмонӣ буданд ва сокинони минтақаҳои дигар зиддият ба амал омад. Дар ин ҷанг шаҳрвандони Готланд ғалаба карданд. Соли 1361 ба Готланд артиши шоҳи Дания Валдемар Аттердаг ворид шуд. Деҳқонон бар зидди даниягиҳо муқобилияти сахт нишон доданд, вале хиёнати аҳолии ш. Висбю сабаби мағлубии онҳо гардид. Дар ҷанг нисфи мардони болиғи деҳот кушта шуданд. Дар натиҷа Готланд мавқеи худро ҳамчун воҳиди мустақил дар баҳри Балтика абадан аз даст дод. Аз соли 1679 дар тобеияти Шветсия мебошад. Аксарияти сокинони имрӯзаи Готланд бо лаҳҷаи готландии забони шведӣ ҳарф мезананд. == Сарчашма == Готланд // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Ҳамос

Ҳамос ( ар. حماس‎ номи пурра - ар. حركة المقاومة الإسلامية‎ «Ҷунбиши муқовимати исломӣ") - ҳаракати исломии фаластинии ҳокими Навори Ғазза (аз моҳи июли 2007 сол). Қаноти низомии алоқаманд - бригадаҳои Иззуддин ал-Қассам. Ҳамос аз ҷониби Исроил, Канада, ИМА, Ҷопон, Иттиҳоди Аврупо ҳамчун як созмони террористӣ эътироф гардидааст ва инчунин дар Урдун ва Миср мамнуъ аст . Дар Австралия ва Бритониёи Кабир танҳо ҷиноҳи низомии Ҳамос террористӣ эътироф шудааст. Ҳамос ҳамчун як созмони террористӣ эътироф карда нашудааст, алахусус дар Русия , Норвегия , Туркия , Чин ва Қатар , Созмони Ҳамкории Исломӣ . Русия Ҳамосро ҳамчун як созмони террористӣ тасниф намекунад, аммо аз усулҳои радикалии пешбурди сиёсат ва инчунин эътироф накардани Исроил пуштибонӣ намекунад .

Source: original
Искана

Искана - асбоби дастӣ ё мошинии дуредгарӣ барои кандакорӣ, комаканӣ, сӯрох кардани чӯб. Искана дар кандакории устухон ва фулузот низ истифода мешавад. Нӯги исканаи дастӣ пӯлодин, дастааш аз асосан аз чӯб сохта мешавад. == Адабиёт == Резьба по дереву / Оксана ларина - М.: GELEOS Publishing House; Кэпитал Трейд Компани, 2010. - 320 с. Мозаика и резьба по дереву Автор: Матвеева Т. А. Издательство: Высшая школа Год: 1989 Секреты резьбы по дереву/ Г. А. Серикова, 2011-196 с.

Source: original
Аъвар

АЪВÁР(арабӣ أعور) Абуабдуллоҳ Муслим ибни Кайсони Аъ­вари Куфии Малоии Мадоинӣ, муҳаддиси маъруф, ки аз Анас, Муҷоҳид ва дигарон ҳадис ривоят кардааст. Байҳақӣ низ аз ӯ ҳадис овардааст. / С. Шаҳобуддинов. == Адабиёт == Асос - Боз. - Д. : СИЭМТ, 2013. - 664 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4. Адабиёт: Муҳаммад ибни Исо ат-Тирмизӣ. Шамоилу-н-набӣ. Душанбе, 2010; المناویعبدالرئوفالمصری،شرحالشمائل ( درحاشیۀشرحعلیالقاری)،جلدهای۱-۲،المصر،۱۳۱۷هـ

Source: original
Разм

Разм (форсӣ: رزم‎) - бахше аз набард миёни нерӯҳои мусаллаҳи ду кишвар аст. == Вожашиносӣ == Разм ‘ҷанг, набард, пайкор’ яке аз куҳантарин истилоҳоти низомии форсӣ аст ва реша дар забонҳои бостонӣ дорад: форсӣ: رزم‎ авестоӣ: rasman- ‘ороиши ҷангӣ’ (< *raz-man-), arəza- ‘разм, набард’ (аслан: ороиши ҷангӣ), arəzah- ‘майдони набард’, arəzyā- ‘разм’.).

Source: original
Куштӣ (варзиш)

Куштӣ (форсӣ: کشتی‎ [koštī] < порсии миёна: kustīg «камарбанд» < порсии миёна: kust «паҳлӯ; сӯ; канор; бар») ё куштигирӣ - гунае варзиш, зӯрозмоии ду паҳлавон, ки аз камарбанди якдигар гиранду кӯшиш кунанд ҳамдигаррро ба пушт бар замин бизананд. Эҳтимолан дар даврони Пешдодҳo дар ҷангҳои танбатани тоҷикон ин навъи варзиш пайдо шудааст. == Таърих == Куштӣ яке аз қадимитарин ва фарогиртарин варзишҳои ҷаҳон аст ва эҳтимолан дар даврони пешини таърих бо тағйири шакл дар ҷангҳои танбатан ва ҷойгузин кардани марг ё садамоти шадид бо як пирӯзии намодин эҷод шудааст. Шоҳидҳои бисёре аз ҳузури куштӣ дар тамоми тамаддунҳои оғозини башарӣ вуҷуд дорад. Албатта аввалин бор дар Юнони Бостон ба як варзиши воқеӣ табдил ва дар соли 704 то мелод вориди бозиҳои олимпӣ шуд. Дар бозиҳои олимпии бостон қаҳрамони куштигирӣ пас аз қаҳрамони партоби диск муҳиммтарин паҳлавони Юнон шумурда мешуд. === Ном === Номи ин варзиш аз кустӣ ё куштӣ ном камарбанде гирифта шуда, ки порсиён ва зартуштиён ҳангоми ғуруби офтоб ба камари худ мебистанд ва дар баробари оташдон ба дуо хондан мепардохтанд. Куштӣ гирифтан ба маънии камари якдигарро гирифтан аст. Асли он дар забони паҳлавӣ «кустик» ва дар забон форсии дарӣ «куштӣ» хонда мешавад. == Пайвандҳо == Куштӣ FILA Wrestling Бойгонӣ шудааст 14 сентябри 2012 сол.

Source: original
Ҳоҷӣ Акбар Тӯраҷонзода

Ҳоҷӣ Акбар Тураҷонзода (Қаҳҳоров Акбар Тӯраевич; 16 феврали 1954, деҳаи Туркобод, ноҳияи Орҷоникидзеобод, ҶШС Тоҷикистон) - сиёсатмадор, давлатмард ва яке аз маъруфтарин руҳониёни Тоҷикистон. Бародари Эшони Нуриддинҷон. == Зиндагинома == Вай 16 феврали 1954 дар деҳаи Ваҳдатобод дар ноҳияи Орҷоникидзеобод дар хонаводаи руҳонии маъруф Тураҷон Қаҳҳоров Эшони Тӯраҷон ба дунё омадааст. Мактаби миёнаро дар зодгоҳаш хатм карда ва ҳамзамон бо таҳсили мактаб, аз падар ва бобои модарии худ маълумоти ибтидоии диниро фаро гирифтааст. Вай солҳои 1972-1977 дар мадрасаи Мири Араб дар шаҳри Бухоро ва солҳои 1977-1980 дар Донишгоҳи исломии Имом Бухорӣ дар шаҳри Тошканд таҳсил карда ва сипас дар солҳои 1980-1982 дар бахши равобити хориҷии Идораи динии мусулмонони Осиёи Миёна ва Қазоқистон (САДУМ) фаъолият доштааст. Дар соли 1982 донишҷӯи факултаи шариат дар Донишгоҳи Урдун шуд ва онро соли 1987 ба поён бурд. Солҳои 1987-1988 дар Донишгоҳи Имом Бухорӣ дар Тошканд аз фиқҳ ва ҳадис дарс додааст. Ҳоҷӣ Акбар Тураҷонзода дар солҳои 1988-1993 масъулияти Идораи Қозиёти мусулмонони Ҷумҳурии Тоҷикистонро ба дӯш дошт ва дар он замон бо унвони Қозикалон маъруф буд. Ҳамзамон бо ин, дар феврали соли 1990 намояндаи мардумӣ дар Шӯрои Олии Ҷумҳурии Тоҷикистон ва сипас узви Раёсати Шӯрои Олии Ҷумҳурии Тоҷикистон интихоб шудааст. Аз оғози соли 1993 то оғози соли 1998 дар хориҷ аз кишвар ба сар бурда, мақоми ноиби аввали роҳбари Иттиҳоди нерӯҳои мухолифини тоҷик (ИНОТ)-ро ба дӯш доштааст. Ҳамзамон бо ин, дар тамоми тӯли музокироти сулҳи тоҷикон, Ҳоҷӣ Акбар Тураҷонзода раҳбарии ҳайати музокиракунандаи ИНОТ-ро ба уҳда дошт. Баъди имзои созишномаҳои сулҳ Ҳоҷӣ Акбар Тураҷонзода ба мақоми муовини аввали Сарвазири Ҷумҳурии Тоҷикистон таъйин гашта, дар солҳои 1998 то 2005 дар ин симат фаъолият дошт. Ҳоҷи Акбари Тураҷонзода солҳои 2005-2010 узви Маҷлиси миллии Маҷлиси Олии Ҷумҳурии Тоҷикистон буд. == Пайвандҳо == ҲОҶИ АКБАРИ ТУРАҶОНЗОДА Бойгонӣ шудааст 8 апрели 2015 сол.

Source: original
Олимҷон Иброҳимов

Олимҷон Иброҳимов (тоторӣ: Галимҗан Гыйрфан улы Ибраһимов, 12 март 1887, Sultanmuratovo[d], Ufa Governorate[d] - 21 январ 1938, Қазон) - адиб, филолог ва таърихнигори тотор, Қаҳрамони Меҳнат (1928). == Зиндагинома == Дар хонаводаи рӯҳонии мусулмон ба дунё омадааст. Таҳсилоти ибтидоиро ба забони русӣ дар зодгоҳаш фаро гирифтааст. Хатмкардаи мадрасаҳои «Ҳусайния»-и Оренбург (1898-1905) ва «Галия»-и Уфа (1906-09). Солҳои 1915-17 омӯзгори мадрасаи «Галия» буд. Соли 1906 барои ширкат дар ҳаракатҳои инқилобӣ дастгир шуд. Пас аз Инқилоби Октябр яке аз таъсисдиҳандагон ва сардабири маҷаллаҳои «Безнен юл» («Роҳи мо») ва «Могариф» («Маориф»; ба забони тоторӣ) буд. Аз соли 1925 раиси Маркази академии Комиссариати маорифи халқи Ҷумҳурии Мухтори Шӯравии Сотсиалистии Тотористон. Солҳои охири умри Олимҷон Иброҳимов дар Қрим гузаштааст. Соли 1938 ба иттиҳоми фаъолиятҳои зиддишӯравӣ боздошт гардида, ба Қазон бозоварда шуд ва дар дармонгоҳи ҳабсхона даргузашт. Пас аз марг ӯ бегуноҳ бароварда ва сафед карда шуд. Осораш (ҳикояи «Рондани Закии толибилм аз мадраса» ва ғ.) аз соли 1907 ба нашр расид. «Қурбонии муҳаббат», «Сарнавишти тоторзанон» ва асари таърихии ӯ «Фарҳанги исломи бостон» аз нахустин таълифоти Олимҷон Иброҳимов мебошанд. Аввалин маҷмӯаи ҳикояҳои Олимҷон Иброҳимов бо номи «Оғози баҳор» соли 1910 чоп шуд. Ӯ соли 1909 ба Қазон омада, асосан ба корҳои адабӣ машғул будааст. Дар ин давра (1909-12) ҳикояҳои ӯ «Оғози баҳор», «Дар баҳр», «Муҳаббат ва бахт» мунташир мешавандоктори илмҳои яке аз поягузорони адабиёти реалистӣ (вуқӯъгароӣ)-и тотор аст. Ӯ бо таълифи романи «Қалбҳои ҷавон» (1912) маъруф гашт. Ин асар нахустин романи психологӣ ба забони тоторӣ буда, дар боби моҷарои падару фарзандон баҳс мекунад. Эҷодиёти Олимҷон Иброҳимов барои рушди насри бадеии бисёре аз мардумони туркзабон таъсир гузоштааст. Романи «Рӯзҳои мо» (1920, нашри дуввум - 1934) зиндагии пуризтироби ҷомеаи тоторҳоро дар даврони инқилоби болшевикӣ бозтоб кардааст. Намоишномаи «Одамони нав» (1920), повести «Гулҳои сурх» (1921), романҳои "Қазоқдухтар " (1924) ва «Решаҳои амиқрафта» (1928, тарҷумаи тоҷикии он - 1935), ки ба мавзӯи ҷанги дохилӣ дар қаламрави ИҶШС бахшида шудаанд ва чандин ҳикояву повестҳо (аз ҷумла ҳикояи «Алмаҷувор», 1922) аз ҷумлаи осори дигари ӯ мебошанд. == Таълифот == Олимҷон Иброҳимов муаллифи таълифот оид ба забоншиносӣ («Грамматикаи забони тоторӣ», 1911 ва «Методикаи таълими забони модарӣ», 1918), адабиётшиносӣ («Қонунҳои адабиёт», 1916), таърих («Револютсияи Кабири Сотсиалистии Октябр ва диктатураи пролетариат», 1922; «Аз таърихи ҳаракати ҷавонони тотор», 1922; «Ҳаракати револютсионӣ дар байни тоторҳо дар соли 1905», 1925) ва мақолаҳои публитсистӣ аст. Институти забон, адабиёт ва ҳунарҳои зебои Қазон номи Олимҷон Иброҳимовро дорад. == Адабиёт == Иброҳимов Олимҷон / М. Зайниддинов // Замин - Илля. - Д. : СИЭМТ, 2018. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 7). - ISBN 978-99947-33-89-9.

Source: original
Рӯзибой Идизода

Рӯзибой Идизода (Рӯзибой Идиев; зод. 1 январи 1969, деҳаи Кӯҳмарғ, ноҳияи Айнӣ) - овозхон, Ҳунарпешаи шоистаи Тоҷикистон (2013), Ҳунарпешаи халқии Тоҷикистон (2022). == Зиндагинома == Хатмкардаи Донишкадаи давлатии санъати ба номи М. Турсунзода аст. Дар ансамбли давлатии «Ганҷина»-и Филармонияи давлатии Тоҷикистон ҳунарнамоӣ карда, аз соли 2000 узви ансамбли «Фалак»-и Кумитаи телевизион ва радиои ҷумҳурӣ мебошад. Сурудҳои халқӣ ва фалаки мардуми водии Зарафшонро бо овози ширадор замзама намуда, ба халқаи овозхонони писандида дохил шудааст, мекӯшад донае ба хазинаи нурбахшои мусиқии тоҷик зам созад. «Майда-майда», «Модар», «Нишастан», «Иқбол», «Падруд», «Шамол», «Хуш хиромон меравӣ», «Агар», «Ҷӯрабой» намунаи чанде аз сурудаҳояш мебошанд. == Адабиёт == Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. - Душанбе, 2016. - 863 с.

Source: original
Баширия

Баширия - гурӯҳе аз ғуллоти шиа, ки ба тафвиз гароиш дошта, дорои ақидаҳои хоссе дар бораи Имом Мусои Козим мебошад. == Таълимот == Асоси таълимоти гурӯҳро ақидаҳои Муҳаммад ибни Башир ташкил мекунанд. Масъалаи асосӣ иборат аз шакку тардидҳое мебошанд, ки баъди вафоти Имом Мусои Козим ба миён омадаанд. Муҳаммад ибни Башир ақида дошт: шахсе, ки мардум ӯро ба унвони Имом Мусо ибни Ҷаъфари Маҳдӣ хондаанд, фарзанди Имоми Содиқ нест. Имом Мусо ибни Ҷаъфар Маҳдии уммат аст, ки аз назарҳо пинҳон гашта, рӯзе зуҳур хоҳад кард. Баъди чунин шакку тардид нисбат ба имоми пас аз Мусо ибни Ҷаъфар падид омад. Саволе пайдо шуд, ки оё ӯ пас аз ҳабс шудан ба шаҳодат расид ё уруҷ кард ва ё бо марги табиӣ аз дунё рафт? Муҳаммад ибни Башир худро ба қатори воқифони воқеа ворид карда, мегуфт, ки Мусо ибни Ҷаъфар аслан ба зиндон по наниҳодааст ва он ки мардум мешиносанд, фарди ба ӯ монанде будааст. Мусо ибни Ҷаъфар аз дидаҳо пинҳон асту дар миёни мардум омадурафт ҳам кунад, касе аз ҳузури ӯ пай намебарад. Муҳаммад ибни Башири Куфӣ аз маволии банӣ Асад ва устоди фанни шуъбадабозӣ буд. Барои чунин ақидаҳояш халифа ӯро ба марг маҳкум кард. Вале ӯ пайравони худро дошт, ки муддате ба гуфтаҳои ӯ содиқ монданд. Ин фирқа, бино бар иттилои маъхазҳо, аз се насл бештар фаъолият надошт. == Адабиёт == Баширия / М. Ҳазратқулов // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4. سعد بن عبد الله اشعری. المقالات و الفرق. تهران، ۱۳۴۲؛ نوبختی حسن. فرق الشعة. به کوشش ریتر ح. استانبول، ۱۹۳۱

Source: original
Фурудгоҳи шаҳре остинсун

Фурудгоҳи шаҳри остинсун (англ. Stinson Municipal Airport) (маҳаллӣ: Stinson Field) - фурудгоҳи ҳамагона (умумӣ) ва Municipal бо Коди ИОТОи SSF аст, ки як бонди фуруди асфалт дорад. Ин фурудгоҳ дар шаҳри синонтунею кишвари Иёлоти Муттаҳидаи Амрико қарор дорад, ва дар баландии 175.9 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Куништ

Каниса, ё куништ (форсӣ: کنشت‎, дар паҳлавӣ: книшё), синаго́га (аз юн.-қад. συναγωγή [synaɡɔːɡɛ̌ː] - «ҷамъомад»; ибрӣ: בֵּית כְּנֶסֶת [bet ˈknesːet] - «ҷои ҷамъомад») - сохтмони мазҳабӣ барои ниёиши яҳудиён ё маҳалли иҷтимоъоти динии онҳо. == Таърих == Куништ тақрибан 2500 сол қабл, баъди хароб кардани нахустин маъбади яҳудӣ дар Уршалим ва оғози бо роҳи зӯр ба Бобил кӯчонидини яҳудиён пайдо шудааст. Яҳудиёни ба Бобил рондашуда дар хонаҳои ҳамдигар ҷамъ меомаданд, то ҳамроҳ ибодат кунанд ва Тавротро омӯзанд. Баъдтар барои ибодат биноҳои махсус - нахустин куништҳо сохта шуданд. Намои куништ ҳамеша ба самти Уршалим нигаронида шуда, яҳудиён рӯ ба сӯи он ибодат мекунанд. Куништ маъмулан шакли росткунҷа дорад. Утоқҳои ибодат барои мардону занон алоҳида буда, бо пардаи махсус аз ҳамдигар ҷудо карда шудаанд. Дар назди даромадгоҳ барои шустани дастҳо қабл аз ибодат дастшӯ гузошта шудааст. Дар куништ ҷевони бузурги бо парда пӯшонида гузошта мешавад, ки «тобути куништ» ном дошта, рамзи тобути аҳд дар маъбади Уршалим аст. Дар ҷевон дастнависҳои Таврот - муқаддастарин дороии куништ маҳфузанд. Дар маркази куништ суфраест, ки дар рӯи он миз барои дастнавис гузошта шудааст. Он ҷо Таврот хонда мешавад. Дар болои тобути аҳд «чароғи ҳамешафурӯзон» ҷойгир аст. Дар бари чароғ маъмулан лавҳи сангӣ ё биринҷӣ гузошта мешавад, ки бар рӯи он фармони даҳгона ҳаккокӣ шудааст. Вақти ибодат дар куништ мутобиқ бо замони қурбониҳои ҳаррӯза дар маъбад аст, вале ибодат ҷойгузини қурбонӣ нест. Бар хилофи калисои масеҳӣ, куништ на маъбад, балки танҳо биное барои ибодати дастаҷамъист. Дар аҳди маъбади дуввум куништ вазифаи дастгирии робитаи зичи байни яҳудиёнро, дар ҳар куҷое бошанд, бо маъбади Уршалим ба уҳда дошт. Баъди хароб кардани маъбад куништ вазифаи эҳёи рӯҳи маъбадро дар тамоми ҷамоаҳои яҳудӣ анҷом медиҳад. Дар назди куништҳо мактабҳо фаъолият мекунанд, ки дар онҳо кӯдакону наврасон Тавротро меомӯзанд. Ба ривояти Талмуд, дар Уршалим 480 куништ ва дар назди ҳар куништ ду мактаб - ибтидоӣ (бейт-сефер) ва миёна (бейт-талмуд) буд. Дар бейт-сефер Танах ва дар бейт-талмуд Мишна таълим дода мешуд. Маросимҳои динии хатна, булуғ, харидани нахустфарзанд ва ғ. дар куништ баргузор мешаванд. Дар куништ додгоҳи динии маҳаллӣ (бейт-дин) низ мурофиа анҷом дода метавонад. Роҳбаронро барои идораи куништ худи муътақидон интихоб мекунанд. Таърихи Сиистон Ҳофиз == Адабиёт == Куништ // Муҳит - Плеханов. - Д. : СИЭСТ, 1984. - (Энциклопедияи Советии Тоҷик : [дар 8 ҷ.] / сармуҳаррир А. С. Сайфуллоев ; 1978-1988, ҷ. 5). Бейзер М. Синагоги СНГ в прошлом и настоящем. М.-Иерусалим, 2002.

Source: original
Франсиско Кассяни

Франсиско Кассиани Гомес (исп. Francisco Cassiani Gómez; таваллуд 22 апрели 1968 дар Арболетес, департаменти Антьокия) - футболбози колумбӣ, ки дар солҳои 1980-2000-ум дар мавқеи защитник бозӣ мекард. == Биография == Франсиско Кассиани дар кӯдакӣ бештар ба баскетбол машғул буд, вале дар ниҳоят футболро интихоб кард. Вай дар миёнаи солҳои 1980-ум ба дастаи ҷавонони «Атлетико Насьональ» пайваст. Бар хилофи маълумоти паҳншуда дар интернет, ӯ дар сатҳи калонсолон барои ин даста бозӣ накарда буд. Вай дар сатҳи касбӣ бо дастаи «Кукута Депортиво» дебют кард. Соли 1990 ба «Энвигадо» кӯчид ва бо ин даста дар мавсими баъдӣ ба қаҳрамони бахши дуюми чемпионати Колумбия табдил ёфт. Соли 1992 ба «Атлетико Хуниор» пайваст, ки худи Франсиско Кассиани беҳтарин солҳои карераи футболиашро бо ин даста вобаста медонад. Бо «акулаҳо» вай ду маротиба қаҳрамони Колумбия шуд ва дар вақти буданаш дар ин даста, чандин маротиба ба дастаи мунтахаби миллӣ даъват гардид. Се маротиба, дар солҳои 1993 ва 1998-1999, Кассиани бо шартҳои иҷора барои дастаҳои дигар, ба монанди «Америка Кали», «Росарио Сентраль» аз Аргентина ва «Депортес Киндио» бозӣ кард. Дар солҳои 1990-ум Франсиско Кассиани чанд маротиба бо рӯзноманигорон ҷанҷол дошт. Ғайр аз ин, пас аз куштор шудани Андреса Эскобара, бисёр футболбозони «Хуниор», ба монанди Кассиани, бо пистолет ба тренировкаҳо мерафтанд. Франсиско Кассиани барои дастаи мунтахаби Колумбия аз соли 1995 то 1997 бозӣ кард ва панҷ бозӣ барои «кафетерос» анҷом дод. Вай дар Кубок Америка 1995 ширкат варзид, ки дар он колумбияҳо ба ҷои сеюм расиданд, вале Кассиани дар майдон намоиш накарда буд. === Ҳаёти шахсӣ === Франсиско Кассиани бародари калонии Хеованис Кассиани (соли таваллуд 1970) аст, ки дар дастаи «Атлетико Насьональ» аз 1988 то 1992 бозӣ мекард ва барои дастаҳои ҷавонон, олимпӣ ва дастаи асосии мунтахаби Колумбия бозӣ карда буд. Пас аз анҷом ёфтани карераи футболии Франсиско Кассиани ба Иёлоти Муттаҳида рафта, дар академияи футболи он ҷо зиндагӣ ва кор кард. == Титулҳо ва дастовардҳо == Даставӣ Шаблон:Флаг Колумбия Қаҳрамони Колумбия (2): 1993, 1995 Шаблон:Флаг Колумбия Барандаи Примера B (1): 1991 Шаблон:Флаг Чили Қаҳрамони Чили (1): 2001 Финалисти Кубоки КОНМЕБОЛ (1): 1998

Source: original
Бунёт ибни Туғшода

Бунёт ибни Туғшода ибни Қутайба (дарг. 782) - бухорхудот (775-782), писари Туғшода ибни Қутайба. == Зиндагинома == Мувофиқи иттилои Наршахӣ дар «Таърихи Бухоро», баъди Туғшода писари вай Қутайба ба тахт нишаста, пас аз муддате мусулмон будан боз аз ислом рӯй тофт ва Абумуслим ӯро ба қатл расонд. «Баъд аз он Баййинот ибни Туғшода подшоҳи Бухоро шуд. Вай дар (даврони) ислом зода (шуда) буд (яъне, пас аз мусулмон шудани подшоҳони силсилаи Бухорхудот) ва муддате мусулмон буд. Чун Муқаннаъ падид омаду фитнаи сапедҷомагон ба рустои Бухоро зоҳир шуд ва Баййинот ба эшон майл карду эшонро ёрӣ дод, то дасти Сапедҷомагон дароз гашту ғалаба карданд, соҳиби барид ба халифа хабар фиристод. Ва халифа Маҳдӣ буд. Чун Маҳдӣ дил аз кори Муқаннаъу Сапедҷомагон фориғ кард, саворон фиристод ва Баййиноти дар Варахшӣ ба кох барнишаста... аз дур саворон дид, ки меомаданд ба таъҷил; донист ба фиросат, ки инҳо аз халифаанд. Дар тадоруки он буд, ки расиданду ҳеч сухан нагуфтанд ва шамшерҳо кашиданду сари вайро бардоштанд...». == Адабиёт == Баййинот / Б. Раҳматов // Асос - Боз. - Д. : СИЭМТ, 2013. - С. 266. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4. Сомониён дар оинаи таърих. Ҷ. 1. Х., 1998; Ғиёсов Н. Бунёт ибни Туғшода ибни Қутайба // Донишномаи Сомониён. Ҷ. 1. Х., 2008; Абубакр Муҳаммад ибни Ҷаъфари Наршахӣ. Таърихи Бухоро. Д., 2012.

Source: original
Фурудгоҳи вело кнститусюн

Фурудгоҳи вело кнститусюн (англ. ) (маҳаллӣ: ) - фурудгоҳи ҳамагона (умумӣ) бо Коди ИОТОи VIB аст, ки як бонди фуруди Хок дорад, ва тӯли бонди он 1053 метр аст. Ин фурудгоҳ дар кишвари Мексика қарор дорад, ва дар баландии 49 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Мексика == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.)

Source: original
Aлaxлоp

Aлaxлоp - лассо, C14H20NO2CI, як навъ алафкуш. Моддаи кристаллии сафед. Барои нест кардани алафҳои бегонаи кишти ҷуворимакка, офтобпараст ва соя (ба ҳар га 1,7 - 2,8 кг) пешбинӣ шудааст. Алахлорро бо атразин (ба ҳар га 1 кг) ва линурон (ба ҳар га 0,5 - 1,2 кг) омехта карда истифода мебаранд. Барои занбӯри асал ва дигар ҳашароти фоиданок безарар аст. == Сарчашма == Aлaxлоp // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Соли Гӯсфанд

Соли Гӯсфанд (Тақвими Мучал) - 21 марти соли 2015 - 21 марти соли 2016. Мувофиқи солшумории Солшумории дувоздаҳгонаи Мучал Соли Гӯсфанд' аз Наврӯзи соли 2015 сар шуда, то Наврӯзи соли 2016 давом мекунад. Мушу бақару палангу харгӯш шумор, З-ин чор чу бигзарӣ, наҳанг ояду мор, З-он баъд ба аспу гӯсфанд аст ҳисоб, Ҳамдунаву мурғу сагу хук охири кор. Соҳибқирони шоирон устод Рӯдакии Самарқандӣ тахминан ҳазору сад сол муқаддам чунин фармудааст: Бод бар ту мубораку хуншон, Ҷашни наврӯзу гӯспандкушон. Дар сангҳои кӯҳҳои Ургут, Оҳалик, Илонсой ва Қайра нақшҳои чаҳорпоёнро, аз ҷумла шикори гӯсфандони кӯҳиро то ҳол дидан мумкин аст. Ҳоқонӣ гуфтааст: Чун бара, к-ояд ба модар, гӯсфанди чархро, Сӯйи теғи ҳеч пӯёнда ғиревон дидаанд. Соли гӯсфанд ба мардум оромӣ мебахшад. Гӯсфанд - рамзи хушфеълӣ, осудагӣ, хушрафторӣ, ростқавлӣ, меҳрубонӣ, дурандешӣ мебошад. == Аз рӯи тақвими Мучал == Одамони дар ин мучал таваллудёфта истеъдоди бо санъати нафис кор карданро доранд. Дар назари аввал, нисбат ба дигарон тамоми корҳои онҳо хуб пеш меравад. Вале дар аксар маврид дар роҳи зиндагӣ оҷизанд. Зеро шармгин ва ба рӯҳафтодагӣ моиланд. Қатъӣ нестанд, ҳатто барои мустақилона қароре қабул кардан душвори мекашанд. Одатан онҳо диндор мешаванд. Аз онҳо сарварон ниҳоят кам мебароянд. Онҳо бо суханпардозиҳои худ фарқ намекунанд, вале ба ақидаи худ истодагарӣ мекунанд ва кори худро дӯст медоранд. Аз рӯйи одат ба қадри заруре пул доранд, роҳату фароғат ва лавозимоти зарурии онро қадр менамоянд. Дурандеш, некхоҳ, дорои завқи баланд мебошанд. Бо соҳибони мучали харгӯш, хук ва асп ҳамчун дӯст ё шарики зиндагӣ мувофиқ меоянд. Каму беш бо шахсони мучалашон паланг, моҳӣ, мор, гӯсфанд ситораашон рост меояд. == Эзоҳ == Ба бхандее

Source: original